बच्चे के जन्म पर ही उम्र 1 साल मानी जाती थी, अब इंटरनेशनल सिस्टम लागू
South Korean Age Calculation New Law - साउथ कोरिया के नागरिकों की उम्र अब 1-2 साल कम हो गई है। यहां उम्र की गणना के लिए देश के ट्रेडिशनल सिस्टम को हटाकर इंटरनेशनल सिस्टम लागू कर दिया गया है।
साउथ कोरिया के नागरिकों की उम्र अब 1-2 साल कम हो गई है। यहां उम्र की गणना के लिए देश के ट्रेडिशनल सिस्टम को हटाकर इंटरनेशनल सिस्टम लागू कर दिया गया है। पिछले साल चुनाव के दौरान योल ने वादा किया था कि अगर वह राष्ट्रपति बनते हैं तो इस ट्रेडिशनल सिस्टम को खत्म करेंगे। दुनिया के अन्य देशों की तरह ही साउथ कोरिया के लोगों की उम्र की गणना इंटरनेशनल एज सिस्टम से की जाएगी।
साउथ कोरिया की संसद में पिछले साल नए एज सिस्टम लागू करने के लिए बिल पारित हुआ था। ये अब कानून बन गया है। दरअसल, साउथ कोरिया में उम्र की गणना के लिए कोरियन एज का इस्तेमाल किया जाता है। यहां जब कोई बच्चा जन्म लेता है, तो उसी समय उसकी उम्र एक साल मानी जाती है। वहीं नया साल आने पर बच्चे की उम्र में एक साल और जुड़ जाता है यानी वह 2 साल का हो जाता है।
क्या है साउथ कोरिया का ट्रेडिशनल एज सिस्टम
आसान भाषा में समझें तो अगर किसी बच्चे का जन्म 31 दिसंबर को हुआ है तो उसकी उम्र 1 साल होगी। वहीं 1 जनवरी को वह बच्चा 2 साल का हो जाएगा। यानी कोरिया में 24 घंटे के अंदर ही उसकी उम्र 2 साल हो जाएगी। दक्षिण कोरिया की जनसंख्या 5.17 करोड़ है। सितंबर 2022 में सरकार ने एक सर्वे करवाया था, जिसमें 86% लोगों ने इंटरनेशनल एज सिस्टम अपनाने को लेकर मंजूरी दी थी।
द कोरियन हेराल्ड के मुताबिक, पिछले साल जनवरी में कोविड वैक्सीनेशन के समय ट्रैडीशनल सिस्टम को खत्म करने की मांग ने जोर पकड़ा था। इस दौरान हेल्थ अथॉरिटी ने कोविड वैक्सीनेशन के लिए जारी गाइडलाइन में इंटरनेशनल एज सिस्टम के साथ ही कोरियन एज सिस्टम को भी शामिल किया गया था। इससे उम्र को लेकर लोगों में काफी कंफ्यूजन की स्थिति पैदा हो गई थी। इसी वजह से राष्ट्रपति चुनाव में यह अहम मुद्दा बन गया था।
इंश्योरेंस क्लेम और विदेश यात्राओं में आती थी दिक्कत
ट्रेडिशनल एज सिस्टम की वजह से साउथ कोरिया के लोगों को विदेश जाने पर काफी दिक्कतों का सामना करना पड़ता था। साथ ही इंश्योरेंस और दूसरे सरकारी कामों में भी दिक्कतें आती हैं। नया एज सिस्टम लागू होने पर लोगों ने खुशी जताई है।
राजधानी सियोल में काम करने वाले एक वर्कर ने रॉयटर्स से कहा- मैं इस साल 30 साल का होने वाला था लेकिन अब मैं 28 साल का हो गया हूं। मुझे इससे जीवन में बेहतर करने के लिए 2 साल और मिल गए हैं।
चीन-जापान में भी था ट्रेडिशनल सिस्टम
चीन, नॉर्थ और साउथ कोरिया, जापान और वियतनाम में ट्रेडिशनल तरीके से उम्र की गणना करने की परंपरा है। चीन के अलावा जापान ने 1950 और नॉर्थ कोरिया ने 1980 के दशक में उम्र गिनने के इस तरीके को खत्म कर इंटरनेशनल एज काउंटिंग सिस्टम को लागू कर दिया है। हालांकि, दक्षिण कोरिया और वियतनाम में अभी भी उम्र की गणना के लिए ये ट्रैडीशनल तरीका अपनाया जाता है।
साउथ कोरिया में उम्र गिनने के 3 तरीके
